text: হচ্ছে একটি ১৬ তলা অফিস ভবন, যা ফুকুশিমা-কু, ওসাকা, জাপান এ অবস্থিত। এটি মহাসড়ক ইকেদা রুটের জন্য জনপ্রিয় যেটি ভবনের মধ্যে দিয়ে অতিক্রম করেছে।
  
  কাঠামো 
  বৃত্তাকার প্রস্থচ্ছেদ সহ ভবনের দুটি মূল কাঠামো রয়েছে। হানশিন এক্সপ্রেসওয়ে এর ইকেদা রুটের উমেদা এক্সিট (ইকেদার দিক থেকে মহাসড়কটি দিয়ে প্রস্থান করার সময়) এই ভবনের পঞ্চম তলা থেকে সপ্তম তলার মধ্য দিয়ে অতিক্রম করে। শুধুমাত্র মহাসড়কটির জন্য সেই তলাগুলো ভাড়া নেওয়া হয়েছে। ভবনের লিফট সে তলাগুলোর মধ্য দিয়ে যাবার সময় সরাসরি ৪র্থ থেকে ৮ম তলায় না থেমেই অতিক্রম করে। যে তলাগুলো যেগুলোর মধ্যে দিয়ে মহাসড়কটি অতিক্রম করেছে সেগুলো লিফট, সিঁড়ি ও যন্ত্রপাতিতে বোঝাই। মহাসড়কটির ভবনের সাথে কোন সরাসরি যোগাযোগ নেই । ভবনের কাঠামোকে সহায়তা দেবার জন্য মহাসড়কটি এটি সেতুর মতো করে ভবনটিকে অতিক্রম করে । শব্দ এবং কম্পন থেকে রক্ষা করার জন্য মহাসড়কটি একটি কাঠামো দ্বারা বেষ্টিত। তাছাড়া ভবনের ছাদে হেলিপ্যাড রয়েছে।
  
  ইতিহাস 
  মেইজি আমলের প্রথম থেকেই কাঠ ও কয়লা ব্যবসার জন্য এই জমি ব্যবহার করা হতো, তবে জ্বালানীর অন্যান্য উৎস ধীরে ধীরে বিকশিত হওয়ার ফলে সেই ব্যবসাপ্রতিষ্ঠানগুলো ভেঙে পড়েছিল। ১৯৮৩ সালে এই এলাকার পুনর্নির্মাণের পরিকল্পনা অনুমোদিত হয়েছিল, তবে হাইওয়েটি ইতিমধ্যে পরিকল্পনা করা হয়ে যাওয়ায় ভবনের অনুমতি দিতে অস্বীকার করা হয়। তবে ভূমির স্বত্ত্বাধিকারীরা হাল ছাড়তে নারাজ ছিলেন এবং বর্তমান সমাধানে পৌঁছানোর জন্য হানশিন এক্সপ্রেসওয়ে কর্পোরেশনের সাথে প্রায় পাঁচ বছর ধরে আলোচনা চলেছিল।
  
  যদিও সাধারণত মহাসড়ক কর্পোরেশনগুলো জমি ও মহাসড়ক ক্রয় করে থাকে,  ক্ষেত্রে সে পদ্ধতির সফলতা নিশ্চিত ছিল না যার ফলে অনেক ধরনের সমস্যা উৎপন্ন হতে পারতো। সেকারণে একই জায়গায় হাইওয়ে এবং ভবনের একীভূত উন্নয়নের অনুমতি দেওয়ার জন্য ১৯৮৯ সালে মহাসড়ক আইন, নগর পরিকল্পনা আইন, নগর পুনর্বাসনের আইন এবং ভবন নির্মাণ নির্দেশনায় পর্যন্ত আংশিকভাবে সংশোধন করা হয়েছিল । এই সিস্টেমটি মূলত টোকনিওর টরোনিমন, মিনাতো-কু এর আশেপাশে দ্বিতীয় রিং রোড নির্মাণের সুবিধার্থে তৈরি করা হয়েছিল, কিন্তু শেষ পর্যন্ত সেখানে প্রয়োগ করা হয়নি । পরিবর্তে সিস্টেমটি গেট টাওয়ার ভবন নির্মাণের সময় কার্যকর করা হয়েছিল, এটির মধ্য দিয়ে একটি মহাসড়ক অতিক্রম করার জাপানের প্রথম ভবন । সাধারণত, এই ক্ষেত্রে মহাসড়কগুলি এখনও মাটির উপরে নির্মিত এবং একটি ভবনের মধ্য দিয়ে যাওয়া অত্যন্ত বিরল ঘটনা ।
  
  তথ্যসূত্র
  
  বহিঃসংযোগ 
  
   হানশিন এক্সপ্রেসওয়ে কর্পোরেশন 
   হানশিন এক্সপ্রেসওয়ে এবং গেট টাওয়ার ভবন ফটোসেট
  
  বিষয়শ্রেণী:Buildings and structures in Osaka
  বিষয়শ্রেণী:Expressways in Japan
  বিষয়শ্রেণী:Office buildings completed in 1992
  বিষয়শ্রেণী:Transport in Osaka Prefecture
title: গেট টাওয়ার ভবন